Ir-Regolament tal-Kummisjoni (KE) Nru 60/97
tas-16 ta’ Jannar 1997
li jemenda r-Regolament (KEE) Nru 1859/82 dwar l-għażla l-oqsma li jippreżentaw prospetti għall-iskop tad-determinazzjoni tad-dħul ta’ l-oqsma agrikoli
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropeja,
Wara li kkunsidrat r-Regolament tal-Kunsill Nru 79/65/KEE tal-15 ta’ Ġunju 1965 li jistabbilixxi qafas għall-ġbir ta’ dettalji dwar il-kontabbilità fuq id-dħul u l-operat kummerċjali ta’ l-oqsma agrikoli fil-Komunità Ekonomika Ewropea [1], kif l-aħħar emendata bir-Regolament (KE) Nru 2801/95 [2], u partikolarment l-Artikoli 4(4) u 6 (2) tiegħu,
Billi l-Artikolu 3 tar-Regolament tal-Kummissjoni (KEE) Nru 1859/82 [3], kif l-aħħar emendat bir-Regolament (KE) Nru 1381/96 [4], jistabbilixxi n-numru ta’ l-oqsma agrikoli li jippreżentaw prospett li għandhom ikunu magħżula f’kull diviżjoni għall-kull sena tal-kontabilità; billi, sabiex ikopru aħjar il-qasam ta’ l-istħarriġ fir-rigward ta’ l-oqsma agrikola fl-Italja u fil-Finlandja, in-numru ta’ oqsma li jippreżentaw prospett li għandhom jintgħażlu f’kull waħda mid-diviżjonijiet fl-Istati Membri msemmija hawn fuq għandhom ikunu stabbiliti għall-1997 u s-snin tal-kontabilità susegwenti; billi l-Anness 1 tar-Regolament (KEE) Nru 1859/82 għandu għalhekk ikun emendat;
Billi l-miżuri li hemm provvediment dwarhom f’dan ir-Regolament huma skond l-opinjoni tal-Kumitat tal-Komunità dwar il-qafas tal-Kontabbilità tal-Irziezet,
ADOTTAT DAN IR-REGOLAMENT:
Artikolu 1
It-tabelli li għandhom x’jaqsmu mal-Italja u mal-Finlandja fl-Anness I tar-Regolament (KEE) Nru 1859/82 huma b’hekk mibdula b’dawk fl-Anness għal dan.
Artikolu 2
Ir-Regolament jidħol fis-seħħ fis-seba’ jum wara l-publikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun japplika mis-sena tal-kontabilità 1997.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-16 ta’ Jannar 1997.